PATVIRTINTA:

 Klaipėdos lopšelio – darželio „Žiburėlis“

 direktoriaus 2019 m. kovo 18 d.

 įsakymu Nr. V-26

**KLAIPĖDOS IKIMOKYKLINIŲ UGDYMO ĮSTAIGŲ VAIKŲ KŪRYBINIŲ DARBŲ PARODOS „MANO MAMYTĖ – PATI GRAŽIAUSIA“**

**NUOSTATAI**

**I. BENDROSIOS NUOSTATOS**

1. Klaipėdos ikimokyklinio ugdymo įstaigų vaikų parodos „Mano mamytė – pati gražiausia“ (toliau – parodos) nuostatai reglamentuoja tikslą, uždavinius, dalyvius, organizavimo, vykdymo ir apdovanojimo tvarką.

2. Parodos nuostatai skelbiami lopšelio-darželio „Žiburėlis“ tinklalapyje [www.ldziburelis.lt](http://www.ldziburelis.lt)

3. Parodą organizuoja Klaipėdos lopšelio-darželio „Žiburėlis“ (Reikjaviko g. 8, Klaipėda LT-94249; tel. 8 46 346 303, el. paštas: L.d.ziburelis@gmail.com) ikimokyklinio ugdymo mokytoja Karolina Kuzmenko, priešmokyklinio ugdymo mokytoja Gražina Likij ir Pempininkų vaikų biblioteka.

**II. TIKSLAS IR UŽDAVINIAI**

4. Parodos tikslas – skatinti ikimokyklinio ir priešmokyklinio amžiaus vaikų kūrybinius gebėjimus parengiant mamos portretą.

5. Uždaviniai:

5.1. ugdyti meilę, pagarbą ir pasididžiavimą mama;

5.2. suteikti galimybę išreikšti save įvairiomis vaizduojamosios raiškos priemonėmis ir technika;

5.3. lavinti vaikų meninius gebėjimus, saviraišką;

5.4. skatinti bendradarbiavimą tarp miesto ikimokyklinio ugdymo įstaigų.

**III. PARODOS DALYVIAI**

6. Klaipėdos ikimokyklinio ugdymo įstaigų vaikai nuo 4 iki 7 metų..

**IV. PARODOS ORGANIZAVIMO IR VYKDYMO TVARKA**

7. Dalyviai pasirinktomis vaizduojamosios raiškos priemonėmis (akvarele, guašu, siūlais, karoliukais ir pan.) bei pasirinkta technika (piešimu, aplikavimu, koliažu, štampavimu ir pan.) atlieka mamos portretą A4 formate.

8. Iki 2019 m. balandžio 19 dienos parengtą darbą pristatyti į lopšelį-darželį „Žiburėlis“ direktoriaus pavaduotojai ugdymui Laimutei Povilonienei (direktoriaus pavaduotojos ugdymui kabinetas) arba atsiųsti paštu Reikjaviko g. 8, Klaipėda LT 94249.

 Darbelio dešinėje, geroje pusėje, Times New Roman 14 šriftu, spausdintinėmis raidėmis, 1 eilutėje užrašyti autoriaus vardą, pavardę, amžių. 2 eilutėje, Times New Roman 12 šriftu, spausdintinėmis raidėmis, užrašyti ikimokyklinės ugdymo įstaigos pavadinimą ir pedagogo (ar vieno iš tėvų), padėjusio vaikui pasirengti parodai, vardą ir pavardę. Elektroninį paštą prašome užrašyti kitoje (blogojoje) darbelio pusėje.

9. Nuo balandžio 23 iki gegužės 3 dienos darbeliai bus eksponuojami lopšelyje-darželyje „Žiburėlis“.

10. Nuo gegužės 6 iki 17 dienos mamyčių portretai bus eksponuojami Pempininkų vaikų bibliotekoje

11. Parodos organizatoriai nufotografuos mamyčių portretus ir parengs foto albumą „Gražiausios Klaipėdos mamytės - 2019“, kuris bus patalpintas įstaigos internetinėje svetainėje [www.ldziburelis.lt](http://www.ldziburelis.lt) ir persiųstas kiekvienai parodoje dalyvavusiai įstaigai .

**V. VERTINIMAS IR APDOVANOJIMAS**

12. Visi parodos dalyviai bus apdovanoti Klaipėdos lopšelio-darželio „Žiburėlis“ direktoriaus padėkos

raštais.

 13. Padėkos raštai bus išsiųsti elektroniniu paštu kiekvienai parodoje dalyvavusiai ikimokyklinio

ugdymo įstaigai.

**VI. BAIGIAMOSIOS NUOSTATOS**

14. Pageidaujant, parodos dalyvių darbai bus grąžinami po gegužės 20 dienos, atvykstant į lopšelį

darželį „Žiburėlis“ ir juos atsiimant.

15. Parodos organizatoriai pasilieka teisę fotografuoti ir publikuoti darbus įstaigos internetinėje

svetainėje [www.ldziburelis.lt](http://www.ldziburelis.lt)

16. Parodos koordinatorė direktoriaus pavaduotoja ugdymui Laimutė Povilonienė, el. paštas

laima.poviloniene@gmail.com, tel. (8-46) 25 75 25.

17. Dalyviai, sutikdami dalyvauti šioje parodoje, sutinka su jos nuostatais ir reikalavimais.